கேள்வி: மூக்கன் (பறவை) குறித்து விரிவாக சொல்லுங்கள்.
பதில்: மூக்கன் / பேருள்ளான் / காட்விட் (''Godvit'') என்னும் பறவை ''லிமோசா'' (''limosa'') இனத்தைச் சேர்ந்த நீண்ட கால்களையும், நீண்ட அலகுகளையும் கொண்ட ஒரு பெரிய வகை கடற்கரைப் பறவை இனமாகும். இவை இடைவிடாது தொடர்ந்து 11 நாட்கள் வரை பறக்கும். ஓய்வெடுப்பதற்கோ, உணவு உட்கொள்வதற்கோ ஒருமுறை கூட பயணத்தை முறிப்பதில்லை. ஒரு மணி நேரத்துக்கு ஒருமுறை தனது உடல் எடையில் 0.41 சதவீதம் அளவு உணவைக் கிரகித்துக் கொண்டு புயல் வேகத்தில் பயணத்தை மேற்கொள்கிறது. வலசை ஒவ்வொரு இலையுதிர்க் காலத்திலும் அலாஸ்காவில் இருந்து நியூசிலாந்துக்கு எட்டு நாள் பயணத்தை மேற்கொள்கிறது காட்விட் பறவை. வசந்த காலம் வந்ததும் மறுபடி நியூசிலாந்தில் இருந்து அலாஸ்காவுக்கு 11 ஆயிரம் கிலோமீட்டர் பயணத்தை மேற்கொள்கிறது. மற்ற பறவைகளுடன் ஒப்பிடும்போது இவை பறப்பதற்குக் குறைவான சக்தியையே பயன்படுத்துகின்றன. காட்விட்' பறவைக்குச் சக்தியை அளிப்பது கொழுப்பும், புரதமும்தான். காற்றின் எதிர்ப்பைக் குறைக்கும் ஏரோடைனமிக் உடல் அமைப்பும் உதவுகிறது. இத்தகைய கடினமான பயணத்தை மேற்கொள்வதற்கு ஏதுவாக, இவை வலசை போவதற்கு முன்பாகத் தங்கள் உடலில் அதிகப்படியான கொழுப்பைச் சேமித்து வைத்துக்கொள்கின்றன. இந்தப் பறவைகள் தங்களின் நீளமான அலகுகளைக் கொண்டு ஈரமான நிலத்திலோ அல்லது கடற்கரை மணலிலோ புதைந்துள்ள புழுக்களையும், சிறிய பூச்சிகளையும் தேடி உண்கின்றன. மற்ற பறவைகளோடு ஒப்பிடுகையில், இவற்றின் அலகுகள் நுனியில் சற்று மேல்நோக்கி வளைந்து காணப்படுவது ஒரு சிறப்பான அடையாளமாகும். கோடை காலங்களில் இவை உலகின் வடக்குப் பகுதிகளான ஆர்க்டிக் பகுதிகளில் இனப்பெருக்கம் செய்கின்றன, குளிர்காலம் தொடங்கியவுடன் மிதமான வெப்பம் கொண்ட தெற்குப் பகுதிகளுக்கு வலசை போகின்றன.